text: Stolegymnasstik og ribbegolf: Danmarks første motionsplejehjem
  30 april 2015 kl. 10.44
  Danmarks første senioridrætscenter åbner torsdag i Kolding. Målet er 30 centre i hele landet, hvor de ældre skal blive stærkere og dermed sparer statskassen for millarder.
  
  - Kom så, Musse!
  Opbakning til Musse, der bor på Munkensdam Plejecenter i Kolding, mens hun laver dagens første motion.
  Hun bor nu på det første plejecenter, der nu har titlen af Senioridrætscenter. Munkensdam ligger i Kolding, og er det første af i alt 30 centre, som skal åbne i hele landet. Målet er klart. De ældre skal være mindre syge og dermed spare samfundet for milliarder, når der bliver langt flere ældre i fremtiden.
  Bag det nye initiativ står Danmarks Idrætsforbund og Dansk Arbejder Idrætsforbund, der har stor erfaring inden for senioridrætsområdet.
  